**รายงานการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น
รัฐวิสาหกิจ และกำนัน ผู้ใหญ่บ้าน ฯลฯ อำเภอพรหมบุรี**

**ครั้งที่ 12/2560**

**วันจันทร์ที่ 4 ธันวาคม พ.ศ. 2560 เวลา 09.00 น.
ณ หอประชุมอำเภอพรหมบุรี**

**...................................................................**

**ผู้มาประชุม**

1. นายบรรลือ ชูชาติ นายอำเภอพรหมบุรี

2. พ.ต.ท.วิบูลย์ วงษ์สมบูรณ์ ผู้กำกับการสถานีตำรวจภูธรพรหมบุรี (แทน)

3. **นางสาวละเมียด โพธิ์งาม** ที่ดินอำเภอพรหมบุรี

4. นายจิรวัฒน์ วิเศษชลหาร ปศุสัตว์อำเภอพรหมบุรี

 5. สาธารณสุขอำเภอพรหมบุรี

6. นางสาวพรกนก สุขอุดม พัฒนาการอำเภอพรหมบุรี

7. **นายชาญวุธ สนธิ** สรรพากรพื้นที่สาขาพรหมบุรี

8. นางสมคิด ตั๋วสมพงษ์ เกษตรอำเภอพรหมบุรี

9. จ.ส.อ.สำเร็จ เข็มเพ็ชร์ สัสดีอำเภอพรหมบุรี (แทน)

8. นายประพันธ์ ศรีเดช ประมงอำเภอพรหมบุรี

9. นายพิพัฒน์ ธนินชัยภูริวัฒน์ ท้องถิ่นอำเภอพรหมบุรี.

10. นางวิพาวรรณ รอดช้าง รักษาการในตำแหน่ง ผอ.กศน.อำเภอพรหมบุรี

11.นางชนัญชิดา นุ่มหอม นายกเทศมนตรีตำบลบางน้ำเชี่ยว (แทน)

12. นายดิเรก ผ่องทรัพย์ นายกองค์การบริหารส่วนตำบลบ้านหม้อ (แทน)

13. พ.จ.อ.อนิรุช วงษ์หนองแวง นายกองค์การบริหารส่วนตำบลโรงช้าง (แทน)

14. นายกนก แย้มสวล นายกองค์การบริหารส่วนตำบลบ้านแป้ง (แทน)

15. นายอนุรักษ์ เอื้อเฟื้อพันธุ์ ประธานชมรมกำนัน ผู้ใหญ่บ้าน/กำนันตำบลพรหมบุรี

16. นายบุญธรรม สินเขียวพงศ์ กำนันตำบลบางน้ำเชี่ยว

17. นายโอภาส ขำเจริญ กำนันตำบลบ้านแป้ง

18. นายประสิทธิ์ นนท์วงษ์ กำนันตำบลบ้านหม้อ

19. นายมานะ ผลทับทิม กำนันตำบลพระงาม

20. นายมาโนจน์ ภู่ระหงษ์ กำนันตำบลโรงช้าง

21. นายอนันต์ ทองประทีป กำนันตำบลหัวป่า

22. นายเจษฎา ปาลวัฒน์ ปลัดอำเภอ

23. นางบุษยา เกตุแก้ว ปลัดอำเภอ

243.นายณัฐวุฒิ เรืองสม ปลัดอำเภอ

25. นางสาวจินตนา ทาภักดี ปลัดอำเภอ

26. นางพีรภาว์ แก่นเสน ปลัดอำเภอ

27. นายพลกฤษณ์ อาระเกษม ปลัดอำเภอ

**ผู้ไม่มาประชุม** 1. นายคมสันต์ เกิดพิทักษ์ นายกเทศมนตรีตำบลพรหมบุรี (ติดราชการ)

2. นายภูวเดช มังสาทอง นายกองค์การบริหารส่วนตำบลพระงาม (ติดราชการ)

**มติที่ประชุม รับทราบ**

**-2-**

เมื่อที่ประชุมพร้อม นายบรรลือ ชูชาติ นายอำเภอพรหมบุรี ประธานการประชุมกล่าวเปิดการประชุมหัวหน้าส่วนราชการ ผู้บริหารสถานศึกษา ผู้บริหารท้องถิ่น รัฐวิสาหกิจและกำนัน ครั้งที่ 11/2560 ประจำเดือน พฤศจิกายน 2560 และดำเนินการประชุมตามระเบียบวาระการประชุม ดังนี้

**ระเบียบวาระที่ 1** เรื่อง  **ประธานแจ้งที่ประชุมทราบ**

**ระเบียบวาระที่ 2 เรื่อง รับรองรายงานการประชุมกำนัน ผู้ใหญ่บ้านฯ ครั้งที่ 10/2560 เมื่อวันอังคารที่ 3 ตุลาคม 2560**

 **สามารถเปิดดูได้ทางเว็บไซต์ www. Phromburi.com**

**ระเบียบวาระที่ 3** เรื่อง **ข้อราชการของส่วนราชการต่างๆ**

ที่ทำการปกครองอำเภอพรหมบุรี

 **3.1 เรื่อง กำหนดการประชุมประจำเดือน หัวหน้าส่วนราชการ กำนัน ผู้ใหญ่บ้าน ฯ อำเภอพรหมบุรี**

กำหนดการประชุมประจำเดือน มกราคม 2561 ของหัวหน้าส่วนราชการฯ กำนัน ผู้ใหญ่บ้าน ฯลฯ ตรงกับวันพฤหัสบดีที่ 4 มกราคม 2561 เวลา 09.00 น. เป็นต้นไป ณ หอประชุม

 อำเภอพรหมบุรี หากมีการเปลี่ยนแปลงวัน เวลา จะแจ้งให้ทราบอีกครั้ง

**3.2 เรื่อง การขับเคลื่อนอำเภอคุณธรรมตามรอยพระยุคลบาท เดือนธันวาคม 2560**

- วันที่ 19 ธันวาคม 2560 เวลา 08.30 น. ดำเนินกิจกรรมหัวหน้าส่วนราชการพบนักเรียนหน้าเสาธง ณ โรงเรียนนาคประดิษฐ์วิทยา ตำบลบางน้ำเชี่ยว

- วันที่ 25 ธันวาคม 2560 เวลา 07.00 น. กิจกรรมเข้าวัดทำบุญ พัฒนาจิต ชีวิตมั่นคง ณ วัดหัวป่า ตำบลหัวป่า อำเภอพรหมบุรี

 **3.3 เรื่อง การดำเนินโครงการจิตอาสา “เราทำความดีด้วยหัวใจ”**

1. กระทรวงมหาดไทยได้ประชุมผ่านระบบวีดีทัศน์ทางไกล (Video Conference System) เกี่ยวกับแนวทางการดำเนินโครงการจิตอาสาอย่างต่อเนื่องให้สังคมส่วนรวม และให้อำเภอดำเนินการจัดกิจกรรมจิตอาสาตามแนวทาง เช่น การช่วยเหลือผู้ประสบภัยน้ำท่วมหลังน้ำลด การจัดกิจกรรมสาธารณะในช่วงออกหน่วยบริการจังหวัดเคลื่อนที่ การแก้ไขปัญหาหรือความต้องการของประชาชน โดยในการดำเนินกิจกรรมให้มีการรวมพลังข้าราชการ จิตอาสา และประชาชนทุกหมู่เหล่า เพื่อให้ทุกภาคส่วนของสังคมได้มีส่วนร่วมและสนองตามพระราชดำริ

 2. อำเภอพรหมบุรีได้กำหนดดำเนินโครงการจิตอาสา กิจกรรมทำความดีถวายพ่อ ในวันที่ 5 ธันวาคม 2560 เวลา 09.00 น. เป็นต้นไป ณ บริเวณคลองชลประทานมหาราช ในพื้นที่ ตำบลบ้านหม้อ บางน้ำเชี่ยว บ้านแป้ง และพรหมบุรี โดยเชิญชวนหัวหน้าส่วนราชการ ข้าราชการ พนักงาน ลูกจ้าง กำนัน ผู้ใหญ่บ้านฯลฯ จิตอาสา และประชาชนในพื้นที่ ร่วมดำเนินกิจกรรมกำจัดวัชพืช ผักตบชวา การแต่งกาย ชุดจิตอาสา (สวมหมวก/ผ้าพันคอ)

 3. ในห้วงปีงบประมาณ พ.ศ. 2561 จังหวัดให้อำเภอดำเนินโครงการจิตอาสาอย่างต่อเนื่อง ดังนั้น หากส่วนราชการ/หน่วยงาน และตำบล หมู่บ้าน มีกิจกรรมต่างๆ ที่ดำเนินการในพื้นที่ ขอให้นำจิตอาสาเข้าร่วมดำเนินกิจกรรมด้วย และขอให้แต่งกายด้วยชุดจิตอาสา และรายงานการจัดกิจกรรมให้อำเภอพรหมบุรีทราบทางกลุ่มไลน์ เพื่ออำเภอจะได้เก็บรวบรวมข้อมูลรายงานจังหวัดต่อไป

-3-

 **3.5 เรื่อง** **โครงการ “หน่วยบำบัดทุกข์ บำรุงสุข สร้างรอยยิ้มให้ประชาชน” จังหวัดสิงห์บุรี**

 ด้วยจังหวัดสิงห์บุรี กำหนดจัดกิจกรรมโครงการ “หน่วยบำบัดทุกข์ บำรุงสุข สร้างรอยยิ้ม ให้ประชาชน” จังหวัดสิงห์บุรีในวันพฤหัสบดีที่ 21 ธันวาคม 2560 ณ วัดเตย หมู่ที่ 3 ต.พระงาม ประกอบด้วยกิจกรรม ดังนี้

1. การปล่อยปลา ปลูกต้นไม้

2. กิจกรรม “ปกป้องสถาบันสำคัญของชาติ”

3. กิจกรรม “หน่วยบำบัดทุกข์ฯ”

 -การมอบเงินสงเคราะห์ผู้มีรายได้น้อยและไร้ที่พึ่ง และมอบผ้าห่มกันหนาว

 -การมอบเครื่องอุปโภคบริโภคแก่ผู้สูงอายุ ผู้พิการ และครอบครัวยากจน

 -การประชุมสรุปปัญหาหรือความต้องการการพัฒนาในพื้นที่และแนวทางแก้ไขปัญหา

 อำเภอจึงขอเชิญหัวหน้าส่วนราชการ องค์กรปกครองส่วนท้องถิ่น กำนัน ผู้ใหญ่บ้าน ฯลฯ ไปร่วม กิจกรรมฯ ตามวัน เวลา และสถานที่ดังกล่าว

 **3.6 เรื่อง การรับบริจาคโลหิต**

เหล่ากาชาดจังหวัดสิงห์บุรี ร่วมกับโรงพยาบาลสิงห์บุรี กำหนดออกรับบริจาคโลหิต ในวันที่ 25 ธันวาคม 2560 เวลา 08.30-12.00 น. ณ หอประชุมอำเภอพรหมบุรี อำเภอจึงขอเชิญส่วนราชการ องค์กรปกครองส่วนท้องถิ่น กำนัน ผู้ใหญ่บ้าน ฯลฯ ร่วม บริจาคโลหิตในวันดังกล่าว และขอให้ดำเนินการดังนี้

 - สาธารณสุขอำเภอ ให้จัดหา อสม. เข้าร่วมบริจาคโลหิตหมู่บ้านละ 1 คน

 - องค์กรปกครองส่วนท้องถิ่นทุกแห่ง ให้จัดหาผู้บริจาคโลหิต แห่งละไม่น้อยกว่า 3 คน

 - กำนัน ผู้ใหญ่บ้าน ให้จัดหาผู้บริจาคโลหิต หมู่บ้านละ ๓ คน

 ส่งรายชื่อผู้บริจาคโลหิตให้อำเภอทราบภายในวันที่ 18 ธันวาคม 2560

**3.7 เรื่อง การเตรียมการป้องกันและแก้ไขปัญหาภัยหนาว ปี พ.ศ. 2560-2561**

ด้วยจังหวัดสิงห์บุรีได้รับแจ้งว่ากรมอุตุนิยมวิทยาได้มีประกาศลงวันที่ 24 ตุลาคม 2560 เรื่อง การเข้าสู่ฤดูหนาวของประเทศไทย พ.ศ. 2560 ว่าประเทศไทยได้เข้าสู่ฤดูหนาวแล้ว เมื่อวันที่ 23 ตุลาคม 2560 และได้คาดหมายพื้นที่จังหวัดที่มีโอกาสหนาวและหนาวจัด รวมจำนวน 51 จังหวัด ได้แก่ (1) พื้นที่ที่มีโอกาสเกิดอาการหนาวจัด จำนวน 7 จังหวัด (เชียงราย ลำปาง พะเยา น่าน เลย สกลนคร และนครพนม) และ (2) พื้นที่ที่มีโอกาสเกิดอากาศหนาว จำนวน 44 จังหวัด ในบริเวณภาคเหนือ ภาคตะวันออกเฉียงเหนือ ภาคกลางและภาคตะวันออก

อำเภอพรหมบุรี พิจารณาแล้วเพื่อเป็นการเตรียมความพร้อมการป้องกันและแก้ไขปัญหาภัยหนาว ปี พ.ศ. 2560-2561 และการให้ความช่วยเหลือและบรรเทาความเดือดร้อนให้แก่ผู้ประสบภัยเป็นไปอย่างมีประสิทธิภาพ จึงให้สำนักงานสาธารณสุขอำเภอพรหมบุรี องค์กรปกครองส่วนท้องถิ่น กำนัน ผู้ใหญ่บ้าน ดำเนินการ ดังนี้

**/1.สร้างการรับรู้...**

**-3-**

1. สร้างการรับรู้ให้กับประชาชนโดยการประชาสัมพันธ์และให้คำแนะนำในการดูแลสุขภาพ เช่น การงดดื่มเครื่องดื่มแอลกอฮอล์เพื่อคลายหนาว เนื่องจากมีความเสี่ยงต่อการเกิดภาวะอุณหภูมิร่างกายต่ำกว่าปกติ (Hypothermia) การไม่ผิงไฟในที่อับอากาศเพราะจะทำให้หมดสติและขาดอากาศหายใจ เป็นต้น พร้อมทั้งให้หน่วยงานสาธารณสุข เฝ้าระวังและเตรียมความพร้อมป้องกันโรคติดต่อในช่วงฤดูหนาว และหากมีกรณีการเสนอข่าวว่ามีผู้เสียชีวิตจากอากาศหนาว ขอให้ตรวจสอบข้อเท็จจริงและชี้แจงข้อมูล พร้อมทั้งรายงานมายังอำเภอทันที

2. เนื่องจากในช่วงฤดูหนาวจะมีสภาพอากาศแห้ง รณรงค์ขอความร่วมมือเกษตรกร ให้ใช้วิธีการไถกลบ แทนการผาตอซังและวัสดุทางการเกษตร เพื่อลดมลพิษในอากาศและปัญหาหมอกควัน

3. ให้องค์กรปกครองส่วนท้องถิ่น กำหนดมาตรการในการป้องกันการเกิดอัคคีภัย พร้อมทั้งเตรียมความพร้อมของเจ้าหน้าที่ รถยนต์ดับเพลิง รถบรรทุกน้ำ และอุปกรณ์ดับเพลิงให้มีความพร้อมปฏิบัติงานได้ทันที ตลอด 24 ชั่วโมง

 **3.8 เรื่อง การดำเนินการป้องกันและลดอุบัติเหตุทางถนนช่วงเทศกาลปีใหม่ 2561**

ด้วยศูนย์อำนวยการความปลอดภัยทางถนน กรมป้องกันและบรรเทาสาธารณภัย ได้กำหนดช่วงรณรงค์การดำเนินการป้องกันและลดอุบัติเหตุทางถนนช่วงเทศกาลปีใหม่ 2561 ซึ่งในปีนี้กำหนดระหว่างวันที่ 28 ธันวาคม 2560-3 มกราคม 2561 (รวม 7 วัน)

อำเภอพรหมบุรีได้ดำเนินการจัดตั้งศูนย์ปฏิบัติการร่วมป้องกันและลดอุบัติเหตุทางถนนช่วงเทศกาลปีใหม่ 2561 และจะตั้งจุดตรวจหลัก จำนวน 2 จุดตรวจหลัก ดังนี้

1. จุดตรวจที่ 1

 -จุดตรวจถนนสายเอเชีย ทางเข้าวัดอัมพวัน ตำบลพรหมบุรี ฝั่งขาขึ้น ระหว่างวันที่ 28-31 ธันวาคม 2560

 -จุดตรวจถนนสายเอเชีย บริเวณปั้มน้ำมันทวีพรบริการ (ป.ต.ท.หน้าอำเภอ) ตำบลบางน้ำเชี่ยว ฝั่งขาล่อง ระหว่างวันที่ 1-3 มกราคม 2561

2. จุดตรวจที่ 2 จุดตรวจถนนสิงห์บุรี-อ่างทองสายเก่า สามแยกกระทุ่มโพรง ตำบลพระงาม โดยสนธิกำลังฝ่ายปกครอง ตำรวจ สมาชิก อปพร. และเจ้าหน้าที่สาธารณสุข

จึงให้องค์กรปกครองส่วนท้องถิ่นตั้งจุดบริการประชาชนในพื้นที่และให้กำนัน ผู้ใหญ่บ้านร่วมกันจัดตั้งจุดตรวจและด่านชุมชนตำบลละ อย่างน้อย 1 จุดตรวจ โดยบูรณาการร่วมกับจิตอาสาเฉพาะกิจงานจราจรและประชาชนเข้ามามีส่วนร่วมเพื่อลดปัจจัยเสี่ยงต่างๆ

 **3.9 เรื่อง การประชุมประชาคม “โครงการเสริมสร้างความเข้มแข็งให้ชุมชนเพื่อมั่นคง**

 **และความสงบเรียบร้อยนำสู่คุณภาพชีวิตที่ดี**

อำเภอพรหมบุรีจำดำเนินการประชุมประชาคม “โครงการเสริมสร้างความเข้มแข็งให้ชุมชนเพื่อความมั่นคงและความสงบเรียบร้อยนำสู่คุณภาพชีวิตที่ดี” กิจกรรม เสริมสร้างความเข้มแข็งของหมู่บ้านชุมชนตามโครงการประชารัฐร่วมใจสร้างหมู่บ้านมั่นคงเอาชนะยาเสพติดอย่างยั่งยืนโดยจัดชุดปฏิบัติการตำบลลงพื้นที่ประชุมประชาคมเสริมสร้างความเข้มแข็งให้หมู่บ้าน/ชุมชนในการป้องกันและแก้ไขปัญหายาเสพติด โดยกำหนดแผนประชุมประชาคมฯ ดังนี้

**/ลำดับที่...**

**-4-**

|  |  |  |  |  |
| --- | --- | --- | --- | --- |
| ลำดับที่ | วันที่ | เวลา | ตำบล | สถานที่ |
| 1 | 12 ธ.ค.60 | 09.00-16.00 น. | บางน้ำเชี่ยว | ศาลาการเปรียญวัดอุตมพิชัย หมู่ที่ 3 |
| 2 | 13 ธ.ค.60 | 09.00-16.00 น. | บ้านแป้ง | ศาลาการการเปรียญวัดพุทธาราม หมู่ที่ 3 |
| 3 | 14 ธ.ค.60 | 09.00-16.00 น. | พรหมบุรี | เทศบาลตำบลพรหมบุรี |
| 4 | 15 ธ.ค.60 | 09.00-16.00 น. | พระงาม | ศาลาประชาคมวัดสิงห์ หมู่ที่ 2 |
| 5 | 25 ธ.ค.60 | 09.00-16.00 น. | โรงช้าง | ศาลาประชาคมบ้านต้นโพธิ์ หมู่ที่ 2 |
| 6 | 26 ธ.ค.60 | 09.00-16.00 น. | หัวป่า | ศาลาชมรมผู้สูงอายุ รพ.สต.หัวป่า หมู่ที่2 |
| 7 | 27 ธ.ค.60 | 09.00-16.00 น. | บ้านหม้อ | ศาลาการเปรียญวัดศรีพรหมประสิทธิ์ หมู่ที่ 5 |

 **จึงขอให้ กำนัน ผู้ใหญ่บ้าน พร้อมด้วยกรรมการหมู่บ้าน 25 ตาสับปะรด ฯ เข้าร่วมประชุมหมู่บ้านละ20 คน โดยให้รายงานตัว เวลา 08.30 น. การแต่งกายชุดสุภาพ**

**มติที่ประชุม รับทราบ**

ระเบียบวาระที่ 4 **เรื่อง ข้อราชการของส่วนราชการต่างๆ**

 **4.๑ ส่วนราชการอื่นๆ**

  **1. สำนักงานปศุสัตว์อำเภอพรหมบุรี**

 🖝**เรื่อง แจ้งการจ่ายเงินให้กับผู้ที่สำรวจข้อมูลในพื้นที่**

 ตามที่สำนักงานปศุสัตว์อำเภอได้แจ้งให้ดำเนินการสำรวจข้อมูลสัตว์เพื่อประกอบการช่วยเหลือจากภัยพิบัติต่างๆ นั้น สำนักงานปศุสัตว์ได้รับแจ้งว่ากรมได้โอนเงินค่าดำเนินการมาแล้ว จึงขอแจ้งให้กำนัน ผู้ใหญ่บ้าน ฯลฯ ที่ได้ดำเนินการสำรวจ นำหลักฐานสำเนาบัตรประจำตัวประชาชน ไปขอรับได้ที่สำนักงานปศุสัตว์อำเภอ

**มติที่ประชุม รับทราบ**

 **2. สำนักงานเกษตรอำเภอพรหมบุรี**

🖝**เรื่อง การปลูกกล้วยน้ำหว้าพันธุ์มะลิอ่อง**

สำนักงานเกษตรอำเภอพรหมบุรี ขอความร่วมมือให้กำนัน ผู้ใหญ่บ้าน ฯลฯ แจ้งเกษตรกรผู้ที่ลงทะเบียนตามโครงการ การปลูกกล้วยสายพันธุ์มะลิอ่อง ให้มารับพันธุ์กล้วยได้ที่สำนักงานเกษตรอำเภอ ในวันที่ 5-6 ตุลาคม 2560 รายละเอียดการแจกจ่าย

วันที่ 5 ตุลาคม 2560 ตำบลพรหมบุรี ตำบลหัวป่า และตำบลบ้านหม้อ

วันที่ 6 ตุลาคม 2560 ตำบลบ้านแป้ง ตำบลโรงช้าง ตำบลพระงาม และตำบลบางน้ำเชี่ยว

**มติที่ประชุม รับทราบ**

 **3. สำนักงานพัฒนาชุมชนอำเภอพรหมบุรี**

🖝**เรื่อง การดำเนินโครงการตลาดประชารัฐ**

 ด้วยกระทรวงมหาดไทยมีนโยบายดำเนินโครงการตลาดประชารัฐ เพื่อช่วยเหลือเกษตรกร ผู้มีรายได้น้อย ที่ต้องการนำสินค้ามาขาย โดยจะดำเนินการเปิดให้ลงทะเบียน ตั้งแต่วันที่ 1 -30 พฤศจิกายน 2560 ณ ศูนย์ดำรงธรรมอำเภอ สำหรับหลักเกณฑ์ของผู้ที่จะลงทะเบียนในเบื้องต้นคือ ต้องเป็นกลุ่มเกษตรกรผู้มีรายได้น้อย หาบเร่แผงลอย จะต้องเป็นผู้ประกอบการรายใหม่หรือเป็นผู้ประกอบการที่ไม่มีสถานที่ค้าขาย เป็นต้น สำหรับรายละเอียดต่างๆ สามารถสอบถามได้ที่สำนักงานพัฒนาชุมชนอำเภอและ ศูนย์ดำรงธรรมอำเภอ

🖝**เรื่อง การจัดเก็บข้อมูล จปฐ ประจำปี 2561**

สำนักงานพัฒนาชุมชน ขอแจ้งให้กำนันผู้ใหญ่บ้าน ส่งรายชื่อผู้ที่จะดำเนินการจัดเก็บข้อมูล จปฐ ประจำปี 2561 ส่งให้ที่สำนักงานพัฒนาชุมชน โดยสามารถเริ่มดำเนินการจัดเก็บได้ตั้งแต่วันนี้ จนถึงวันที่ 31 มกราคม 2560 สำหรับค่าดำเนินการจัดเก็บ เล่มละ 12 บาท สำหรับผู้ที่จะดำเนินการจัดเก็บให้มารับเล่ม จปฐ ได้ที่สำนักงานพัฒนาชุมชนอำเภอพรหมบุรี

 **4. สำนักงานเกษตรอำเภอพรหมบุรี**

🖝**เรื่อง โครงการ 5 ประสาน สืบสานเกษตรทฤษฎีใหม่**

กระทรวงเกษตรและสหกรณ์รำลึกในพระมหากรุณาธิคุณอันหาที่สุดมิได้ที่ทรงมีต่อ ปวงชนชาวไทย จึงได้จัดทำโครงการเกษตรทฤษฎีใหม่ขึ้นเพื่อถวายแด่พระบาทสมเด็จพระปรมินทรมหาภูมิพลอดุลยเดช โดยส่งเสริมให้เกษตรกรที่มีความสมัครใจจาก 882 อำเภอ รวมทั้งสิ้น 70,000 ราย ได้น้อมนำหลักทฤษฎีใหม่ไปปรับใช้ในพื้นที่ของตนเองอย่างเหมาะสม ให้สอดคล้องกับสภาพพื้นที่ของเกษตรกรตามภูมิสังคมของแต่ละพื้นที่ โดยมุ่งหวังจะช่วยพัฒนาคุณภาพชีวิตของเกษตรกรในการลดรายจ่าย เพิ่มรายได้ อันเกิดจากการพัฒนาศักยภาพของตนเอง ครอบครัว และชุมชน โดยการสร้างอาชีพอย่างเหมาะสมกับทรัพยากรและปัจจัยการผลิตที่มีอยู่อย่างคุ้มค่า

สำหรบเกษตรกรที่สนใจจะเข้าร่วมโครงการ สามารถติดต่อได้ที่สำนักงานเกษตรอำเภอในวันและเวลาราชการ

**มติที่ประชุม รับทราบ**

 **5. สำนักงานสาธารณสุขอำเภอพรหมบุรี**

🖝**เรื่อง การประชาสัมพันธ์ให้ประชาชนเฝ้าระวังโรคไข้หวัดใหญ่ และโรคที่มากับน้ำ**

 สำนักงานสาธารณสุขอำเภอขอความร่วมมือ กำนัน ผู้ใหญ่บ้าน ฯลฯ แจ้งประชาสัมพันธ์ให้ประชาชนเฝ้าติดตามและระวังการเกิดโรคไข้หวัดใหญ่ ให้หมั่นดูแลสุขภาพตัวเอง หากพบว่ามีอาการ ปวดเมื่อยร่างกาย หรืออ่อนแรง ให้รีบพบแพทย์ทันที เพื่อทำการรักษาในเบื้องต้น สำหรับโรคที่มากับช่วงฤดูน้ำลาก เช่น โรคมือเท้าปาก โรคท้องร่วง อาหารเป็นพิษ ขอให้ประชาชนให้ความระมัดระวังในเรื่องของความสะอาด และอาหารที่บริโภค ให้ปรุงสุขทุกครั้ง เพื่อป้องกันอันตรายที่จะตามมา

**มติที่ประชุม รับทราบ**

**ประธานฯ** - หากไม่มีผู้ใดจะเสนอเรื่องในที่ประชุมอีก ขอขอบคุณ และขอปิดการประชุม

**เลิกประชุม เวลา 12.00 น.**

 (ลงชื่อ) วิจิตรา วันจำแก้ว ผู้จดบันทึกรายงานการประชุม

 (นางสาววิจิตรา วันจำแก้ว)

 (ลงชื่อ) จินตนา ทาภักดี ผู้ตรวจรายงานการประชุม (นางสาวจินตนา ทาภักดี)